**Zasadanie Obecného zastupiteľstva v Sihelnom**

**Z á p i s n i c a**

**zo zasadania Obecného zastupiteľstva v Sihelnom**

**konaného dňa 16. 11. 2015 o 1600 hodine**

**v zasadačke OcÚ Sihelné**

**Zápisnica**

**zo zasadania Obecného zastupiteľstva**

**konaného dňa 16. 11. 2015 v zasadačke OcÚ Sihelné**

**Prítomní:**

Mgr. Ľubomír Piták, Anna Luscoňová, Vonšák Ľuboš, Jozef Ferníza, Mgr. Ľubomír Luscoň, Marián Staš, Peter Staš, Mgr. Nováková Ľubomíra, Bc. Bielak Vladimír, Chudiaková Dáša

**Neprítomní:** Grobarčík Dušan

**Ostatní prítomní:** Ing. Dávid Romaňák

 Ing. Tomáš Martiš

**PROGRAM:**

* Zahájenie
* Kontrola uznesení
* Druhá úprava programového rozpočtu obce Sihelné na rok 2015.
* Stanovisko kontrolóra k druhej úprave rozpočtu Obce Sihelné na rok 2015.
* Prvá úprava rozpočtu príspevkovej organizácie obce Sihelné na rok 2015.
* Stanovisko kontrolóra k prvej úprave rozpočtu príspevkovej organizácie na rok 2015.
* Záznam kontrolóra obce Sihelné o vykonaných kontrolách za obdobie III. štvrťroka 2015.
* Interná smernica o zásadách podávania, preverovania a evidovania podnetov podávaných v zmysle zákona NR SR č.307/2014 Z. z. o niektorých opatreniach súvisiacich s oznamovaním protispoločenskej činnosti.
* Vnútroorganizačná smernica č. 1/2015 o časovom rozlíšení nákladov a výnosov v účtovnej jednotke.
* Vnútroorganizačná smernica č. 2/2015 o dlhodobom majetku v účtovnej jednotke.
* Vnútroorganizačná smernica č. 3/2015 o opravných položkách v účtovnej jednotke.
* Vnútroorganizačná smernica č. 4/2015 o rezervách v účtovnej jednotke.
* Vnútroorganizačná smernica č. 5/2015 o transferoch v účtovnej jednotke.
* Vnútroorganizačná smernica č. 6/2015 o transferoch v zriaďovateľskej pôsobnosti v účtovnej jednotke.
* Vnútroorganizačná smernica č. 7/2015 o vedení účtovníctva v účtovnej jednotke.
* Vnútroorganizačná smernica č. 8/2015 o zásobách a pokladnici v účtovnej jednotke.
* Rôzne
* Interpelácia poslancov
* Diskusia
* Záver

**1. Zahájenie**

Na úvod starosta obce Mgr. Piták Ľubomír privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol pani Chudiakovú Dášu a Mgr. Luscoňa Ľubomíra, za zapisovateľku Bc. Janu Stašovú**,** požiadal o pripomienky a doplnky k predloženému programu.

Poslanec Staš Marián požiadal starostu o doplnenie programu o bod Kanalizácia v obci a Požiarna ochrana v obci.

Obecné zastupiteľstvo schvaľuje doplnenie programu rokovania.

**2. Kontrola uznesení**

Poslanci OZ konštatovali, že uznesenia zo zasadania OZ zo dňa 07. 09. 2015 boli splnené.

Starosta obce predložil pracovníčkou obecného úradu vypracované vyúčtovanie centra voľného času. Kontrolórka obce predložila poslancom odoslanú sťažnosť, ktorá bola zaslaná na riešenie situácie na cestách pri výkopových prácach kanalizácie. Sťažnosť bola zaslaná na firmy OVS a OHL ŽS.

Všetkým neplatičom boli zaslané upomienky.

**3. Druhá úprava programového rozpočtu obce Sihelné na rok 2015.**

Starosta predložil poslancom upravený rozpočet vypracovaný pracovníčkou obecného úradu.

Vysvetlil aké boli potrebné úpravy v rozpočte. Poslanci navrhli, aby na najbližšie zasadanie obecného zastupiteľstva, keď sa bude schvaľovať rozpočet na rok 2016 bola prizvaná pracovníčka obecného úradu, ktorá pripravuje rozpočet a vysvetlila im jednotlivé položky.

Poslanci, ktorí hlasovali za druhú úpravu programového rozpočtu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša,

**4. Stanovisko kontrolóra k druhej úprave programového rozpočtu Obce Sihelné na rok 2015.**

Kontrolórka Obce Sihelné predložila poslancom OZ stanovisko k druhej úprave programového rozpočtu v roku 2015.

Kontrolórka navrhla schváliť druhú úpravu programového rozpočtu obce Sihelné v roku 2015. Stanovisko k druhej úprave programového rozpočtu Obce Sihelné na rok 2015 v prílohe tejto zápisnice.

Poslanci, ktorí berú na vedomie stanovisko kontrolóra: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**5. Prvá úprava rozpočtu príspevkovej organizácie Obce Sihelné v roku 2015**

Ďalším bodom rokovania bola prvá úprava rozpočtu príspevkovej organizácie Obce Sihelné. Pracovníčka drobnej prevádzky vymenovala poslancom jednotlivé body úpravy rozpočtu príspevkovej organizácie, kde nastali prijmy a kde boli úpravy v rámci výdavkov.

Starosta dal za úpravu rozpočtu príspevkovej organizácie Obce Sihelné hlasovať.

Poslanci, ktorí hlasovali za prvú úpravu rozpočtu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**6. Stanovisko kontrolóra k úprave rozpočtu príspevkovej organizácie Obce Sihelné v roku 2015**

Kontrolórka Obce Sihelné predložila poslancom OZ stanovisko k prvej úprave rozpočtu príspevkovej organizácie na rok 2015. Kontrolórka navrhla schváliť prvú úpravu rozpočtu príspevkovej organizácie obce Sihelné v roku 2015.

Stanovisko k prvej úprave rozpočtu príspevkovej organizácie Obce Sihelné na rok 2015 v prílohe tejto zápisnice.

Poslanci, ktorí berú na vedomie stanovisko kontrolóra: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**7. Záznam kontrolóra Obce Sihelné o vykonaných kontrolách za obdobie III. štvrťroka 2015**

Hlavná kontrolórka Obce Sihelné Bc. Anna Luscoňová predložila a oboznámila poslancov OZ so záznamom o vykonaných kontrolách za obdobie III. štvrťroka 2015.

Záznam kontrolóra Obce Sihelné o vykonaných kontrolách za obdobie III. štvrťroka 2015 v prílohe.

Poslanci, ktorí berú na vedomie záznam kontrolóra: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**8. Interná smernica o zásadách podávania, preverovania a evidovania podnetov podávaných v zmysle zákona NR SR č.307/2014 Z. z. o niektorých opatreniach súvisiacich s oznamovaním protispoločenskej činnosti.**

Táto smernica upravuje vnútorný predpis a postup pri podávaní, preverovaní a evidovaní podnetov pri písomnom oznamovaní výsledku ich preverenia, ako aj podrobnosti o oprávneniach zodpovednej osoby, o spracúvaní osobných údajov a o zachovaní mlčanlivosti v rámci vybavovania podnetov doručených Obci Sihelné. Upravuje tiež práva a povinnosti zamestnancov Obce Sihelné a zamestnancov organizácií v zriaďovateľskej pôsobnosti v súvislosti s oznamovaním kriminality alebo inej protispoločenskej činnosti vyplývajúce zo zákona.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**9. Vnútroorganizačná smernica č. 1/2015 o časovom rozlíšení nákladov a výnosov v účtovnej jednotke.**

Opatrenie Ministerstva financií SR, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**10. Vnútroorganizačná smernica č. 2/2015 o dlhodobom majetku v účtovnej jednotke.**

Opatrenie Ministerstva financií SR, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**11. Vnútroorganizačná smernica č. 3/2015 o opravných položkách v účtovnej jednotke.**

Opatrenie Ministerstva financií SR, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**12. Vnútroorganizačná smernica č. 4/2015 o rezervách v účtovnej jednotke.**

Opatrenie Ministerstva financií SR, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**13. Vnútroorganizačná smernica č. 5/2015 o transferoch v účtovnej jednotke.**

Opatrenie Ministerstva financií SR, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**14. Vnútroorganizačná smernica č. 6/2015 o transferoch v zriaďovateľskej pôsobnosti v účtovnej jednotke.**

Opatrenie Ministerstva financií SR, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**15. Vnútroorganizačná smernica č. 7/2015 o vedení účtovníctva v účtovnej jednotke.**

Opatrenie Ministerstva financií SR, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**16. Vnútroorganizačná smernica č. 8/2015 o zásobách a pokladnici v účtovnej jednotke.**

Opatrenie Ministerstva financií SR, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, príspevkové organizácie, štátne fondy, obce a vyššie územné celky.

Poslanci, ktorí schvaľujú smernicu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**17. Kanalizácia v obci Sihelné.**

Starosta privítal zástupcov firmy OHL ŽS Ing. Dávida Romaňáka a p. Ing. Tomáša Martiša. Uviedol, že im skončilo k 30. 10. 2015 rozkopávkové povolenie a podali žiadosť na predlženie rozkopávkového povolenia.

V obci sú problémy pri výkopových prácach na výstavbe kanalizácie, obyvatelia sa neustále sťažujú na neodstránené chyby pri práci a arogantný prístup pracovníkov. Problém je, že výstavba nie je v súlade s rozkopávkovým povolením a bodmi, ktoré boli schválené.

Starosta zástupcom firmy uviedol, že si uvedomuje aké je pre nich dôležité toto rozkopávkové povolenie, ale musia si byť vedomí, že aj odstránenie nedostatkov je veľmi dôležité.

Zástupcovia firmy reagovali na to, že vedia že všetko nie je ideálne a podľa predpisov, no ani prístup zo strany ľudí nie je vždy ideálny. Robia čo môžu uviedli, že zajtra to je 17. 11. 2015 bude asfaltovanie ciest na vyšnom konci aj napriek tomu, že je štátny sviatok, pretože firma mala problém s pokazeným strojom. Všetky vedľajšie cesty boli vysypané štrkom a upravené strojmi. Stále sa to musí považovať za stavenisko, nemajú problém dosypať výmole ako sľúbili starostovi. Poslanec Staš Peter sa opýtal, aká hrúbka štrku tam je vysypaná. Zástupcovia firmy uviedli, že podľa predpisov sa musí brať ohľad na to, či sa jedná o hlavnú alebo vedľajšiu cestu, pretože zásypový materiál na hlavnú cestu musí byť iný ako na vedľajšiu. Požiadali poslancov o pripomienky a podmienky, ktoré od nich očakávajú, aby ich splnili.

Poslanec Staš Marián uviedol pre porovnanie českú firmu OHL, ktorá kope na nižnom konci, ktorá používa všade na zásyp kameninový materiál a ostatné firmy sypú naspäť vykopanú hlinu. Uviedol, že prichádza zima a mrazy, 70% poklopov je zle osadených. Obec je závislá na zimnej údržbe, pretože posledné roky tu je veľa snehu. Ďalej upozornil na neprejazdnú cestu už niekoľko mesiacov na vyšnom konci.

Zástupca firmy OHL uviedol, že na celej hlavnej ceste je dávaný plný zásyp materiálom, ako má byť.

Poslanec Ferniza Jozef uviedol, že od končiny po vyšný koniec bola cesta neprejazdná, prestal tam premávať autobus. Viackrát mu volali občania, pretože zamestnanci neboli schopní odstrániť z cesty pracovné stroje, pracovníci boli voči obyvateľom arogantní.

Úsek od končiny po vyšný koniec bol dva mesiace neprejazdný, nezaasfaltovaný. Nie je možné, aby občania mali toľkú dobu neprejazdnú cestu. Mesiac čakal na vysypanie a úpravu šachty a poklopu pri vjazde k svojmu domu. Až po mesiaci sa dočkal, teraz je to v poriadku. Ďalším problémom bol úsek pri škole, kde zamestnanci danej firmy zničili odtokové žľaby, preťali elektrický kábel načo prestalo fungovať osvetlenie, jednoducho úsek zasypali, až na vyžiadanie starostu obce znova daný úsek vykopali. Prišlo sa na to, že utrhnutý kábel bol nekvalitne spojený a starosta musel požiadať certifikovaného pracovníka z obce, aby kábel spojil. Upozornil na to, ako dlho sa nedalo prísť ku škole z hlavnej cesty, keď upozornil bagristu, tak sa mu smial do tváre. Pri bytovke 215 pretrhli odpadovú rúru, boli na to upozornení a do dnešného dňa je tak, ako ju nechali. Je to v centre obce vytekajú tam výkaly.

Kontrolórka obce pripomenula, že rokovala s Ing. Romaňákom, zástupcom firmy OHL pred niekoľkými dňami skoro hodinu ohľadom kanalizácie a s tým súvisiacimi problémami. Rozkopávkové povolenie dostala táto firma už začiatkom roku 2014 a nič v tom roku nerobili. V zimných mesiacoch 10-11-12, bolo toto povolenie pozastavené Obecným zastupiteľstvom, ale dostali ho opäť začiatkom roka 2015. Obecné zastupiteľstvo odsúhlasilo dohodnutú pokutu 200 000 € za nedodržanie zmluvných podmienok, aby obec bola aspoň niečím krytá. Rozhodnutím z mája 2015 bola zo zmluvy z článku 23, táto suma vynechaná a taktiež v ďalších bodoch je zmena napr. v bode 16 o bočných cestách a ich úprave. Kontrolórka obce sa spýtala prečo, kde nastala chyba. Zástupcovia firmy OHL odpovedali, že nevedia o tom. Poslanec Bc. Bielak Vladimír navrhol, aby táto suma bola dopísaná do ďalších rozkopávkovych povolení, ktoré vydá obec.

Poslanec Staš Peter uviedol, že pri pani Chudiakovej Dáši je jeden poklop veľmi vysoko, čo potom, keď si poškodí radlicu pri vyorávaní snehu.

Kontrolórka sa opýtala, kto bude platiť škody pri poškodení našich aut a traktoroch pri zimnej údržbe. Firma preplatí všetky škody, keď budú zdokumentované a dokázané, ale musí byť odtrhnutý aj poklop. Zástupca OHL uviedol, že by bolo dobre, keby jeden zamestnanec obce šiel s nimi na obhliadku ciest a poznačil si úseky, v ktorých si má dávať pozor.

Kontrolórka obce upozornila firmu, že naše obecné stroje chodili pomáhať pri kanalizácii, ale nie sú uhradené faktúry. Firma bola upozornená na neuhradené faktúry už upomienkami, ktoré má voči Príspevkovej organizácii.

Starosta im povedal, že sám ich na to upozornil predtým, ako mal prísť pán minister Kaliňák a nespravili to. Ľudia vnímajú všetky chyby, sú podráždení a nervózni zo vzniknutej situácie, preto je vhodné nedráždiť ich a dôjsť k spoločnej dohode, uviedol starosta.

Zástupca firmy uviedol, že úsek bol dokončený a spravený a musí si uvedomiť že v obci je viac takýchto miest.

Poslanec Ferniza Jozef uviedol, že OVS nemá vysporiadané podpisy od občanov, jemu osobne začali kopať na pozemku, na ktorý nedal súhlas.

Starosta uviedol, že keby si OVS robila svoju prácu, tak by nebolo toľko problémov.

Kontrolórka navrhla, aby zamestnanci firmy aspoň raz za týždeň prešli niektoré úseky a dosypali nové výmole a diery.

Bc. Bielak Vladimír sa informoval o tom, či sa budú poškodené obecné cesty asfaltovať.

Ohľadom asfaltovania bol starosta na zasadaní s OVS. Kde bolo povedané, že hlavná cesta sa bude asfaltovať len polovica, kde bol vykonaný výkop, no v niektorých úsekoch kde je cesta zlá aj celá šírka. Na obecné cesty platí obec úver, a preto nebudeme súhlasiť so zmluvou o združených prostriedkoch.

Bc. Bielak Vladimír povedal, že pred pár týždňami bol v končine pán Bakoš z OVS spravil si fotografie z úseku, vysvetlil akým materiálom má byť kanál zasypaný. Situácia bola tak zlá, že občania sa tri týždne nemohli poriadne dostať k svojim rodinným domom. Nevhodný zásypový materiál použitý v tomto úseku spôsobil to, že končina je jedna veľká bažina, kde jeden z dôvodov je aj to, že výkop bol prehĺbený s plánovaného 1,5m na 3m.

Ďalej informoval o tom, že obecné chodníky sú poškodené po kanalizačných výkopoch a spýtal sa, kto to bude opravovať. Ako sa to bude riešiť, a čo keď si niekto zlomí nohu na  chodníku, či za to nebude zodpovedná obec. Starosta uviedol, že chodníky nie sú vysporiadané. Firma sa zaručuje, že dané chodníky budú opravené do pôvodného stavu, neodchádzajú z obce, ich práce pokračujú až do mája budúceho roku. Celý horný koniec je rozkopaný, ľudia sa chodia pýtať, prečo v zime nepôjde autobus na vyšný koniec, pretože cesta je neprejazdná a z toho dôvodu sa nebude robiť ani zimná údržba, informujú ich o tom šoféri autobusov. Mgr. Nováková Ľubomíra povedala, že táto informácia je vymyslená.

Mgr. Luscon Ľubomír uviedol, že cesta pri kultúrnom dome je nevyasfaltovaná a je tam prepadlisko. Opýtal sa, či je to normálne že dva kilometre rozkopú cestu a ľudia sa nemôžu dostať k svojim domom.

Cestné stavby nedodali materiál na asfaltovanie. Záruky na miestne komunikácie sú 5 rokov.

Mgr. Luscoň Ľubomír sa informoval o kopaní kanalizácie za KD, či by sa nedalo kopať popri ceste, aby nebola asfaltka poškodená. Zástupcovia firmy uviedli, že nie je problém, dá sa prekresliť trasa len sa musia dohodnúť vlastníci pozemkov.

Na záver starosta uviedol, že nie je proti kanalizácii, len si prácu treba vykonávať dobre.

Obecné zastupiteľstvo schváli predlženie rozkopávkového povolenia len v prípade, ak firma odstráni všetky nedostatky, ktoré spôsobila pri výkopových prácach.

**18. Požiarna ochrana v obci.**

Poslanec Marián Staš sa opýtal starostu obce, že kto má v správe hydranty. Starosta uviedol, že OVS, ktorých požiadal o skontrolovanie. Poslanec Marián Staš navrhol, aby sa sfunkčnili, ktoré nefungujú, nech sú obyvatelia chránení a predišlo sa tak zničeniu majetku v prípade požiaru. Taktiež navrhol, nech je presne vyznačené, kde sa nachádzajú. Uviedol, že v niektorých obciach je pri hydrante aj pár metrov hadice. Bc. Bielak Vladimír navrhol, aby išli aj naši hasiči kontrolovať s OVS dané hydranty a označili ich, kde sa nachádzajú, a aby skontrolovali funkčnosť hydrantov.

**19. Rôzne**

**1**. **Žiadosť o schválenie finančného príspevku.**

Základná organizácia Jednota dôchodcov Sihelné žiada o schválenie finančného príspevku vo výške 500 € na rok 2016. Táto suma bude použitá na spríjemnenie spoločenského života seniorov a uskutočňovania aktivít, ktoré organizujú počas roka.

Bc. Bielak Vladimír uviedol, že daná suma sa schvaľuje len 20-im aktívnym dôchodcom a je to nepomer, keď v obci žije vyše 200 dôchodcov, ktorí sú väčšinou vo vyššom veku s rôznymi zdravotnými problémami a nie sú schopní absolvovať kultúrne aktivity.

Poslanci, schvaľujú finančný príspevok: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**2. Žiadosť Ľudmu Miroslava, bytom Sihelné 485 o pridelenie jednoizbového bytu v bytovej jednotke 485.**

Obecné zastupiteľstvo schvaľuje prenájom jednoizbového bytu v bytovej jednotke 485 na šesť mesiacov podľa VZN o bytoch.

Poslanci, ktorí schvaľujú prenájom: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír

**3. Žiadosť Rímskokatolíckej Cirkvi a biskupstva Spišské Podhradie o poskytnutie dotácie na rok 2016.** Žiadosť o zahrnutie finančných prostriedkov do rozpočtu obce na rok 2016 na činnosť Školského klubu deti vo výške 6 550 €.

Obecné zastupiteľstvo schvaľuje poskytnutie dotácie na mzdy a prevádzku školských zariadení na rok 2016.

Poslanci, ktorí schvaľujú žiadosť: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**4. Žiadosť spojenej školy internátnej M. Urbana 160/45 Námestovo o finančný príspevok alebo vecné ceny do tomboly na 14- reprezentačný ples, ktorý sa uskutoční 22.11.2014 v spojenej škole.**

Obecné zastupiteľstvo schvaľuje finančný príspevok vo výške 100 €, pretože túto školu navštevujú aj deti zo Sihelného.

Poslanci, ktorí schvaľujú žiadosť: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**5. Žiadosť Mariána Rusnáka, bytom Sihelné 507 o odvoz smetnej nádoby od miesta trvalého pobytu.**

Pán Rusnák Marián žiada o odvoz smetnej nádoby od miesta trvalého pobytu z vedľajšej cesty pri p. Brandysovi. Starosta navrhol, že zájde zistiť prečo sa z danej lokality nevyváža odpad a bude sa táto situácia riešiť. Uviedol, že upozorní smetiarov, aby chodili vyvážať smeti aj na danej ceste.

Poslanci, ktorí schvaľujú žiadosť: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša

**6. Žiadosť Gabriela Jozefa, bytom Sihelné 410 o pridelenie bytu v bytovej jednotke 215.**

Obecné zastupiteľstvo schvaľuje prenájom jednoizbového bytu v bytovej jednotke 215 na dva roky podľa VZN o bytoch.

Poslanci, ktorí schvaľujú prenájom: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír

**7. Žiadosť Gubaša Pavla, bytom Sihelné 161 o pridelenie bytu v bytovej jednotke 215.**

Obecné zastupiteľstvo neschvaľuje prenájom jednoizbového bytu v bytovej jednotke 215.

Poslanci, ktorí neschvaľujú prenájom: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša,Bc. Bielak Vladimír,

**8. Žiadosť kolektívu žien Aerobicu Sihelné o odpustenie poplatku za prenájom telocvične.**

Kolektív žien Aerobicu žiada o odpustenie poplatku za prenájom telocvične, ktorú využívajú vo štvrtok od 18.00 do 19.00 hod a v zimných mesiacoch aj v utorok od 18.00 do 19.00 hod. Starosta uviedol, že jedná miestnosť v Materskej škôlke je voľná, z ktorej sa počíta urobiť telocvičňa pre deti v MŠ. Je potrebné tam urobiť menšie úpravy hlavne s podlahou a tam by mohli chodiť cvičiť. Mgr. Nováková Ľubomíra uviedla, že prečo by mali chodiť cvičiť tam, keď máme telocvičňu a tú môžu využívať všetci.

Bc. Bielak Vladimír uviedol, že keď sa odpustí poplatok jednému, nech neplatí nikto, aby sa nikomu nekrivdilo.

Poslanci neschvaľujú odpustenie poplatku a o danej žiadosti sa bude rokovať na budúcom zasadaní obecného zastupiteľstva po zistení, kto a v akej výške platí poplatky a na čo sa dané poplatky využívajú.

**9. Žiadosť vedúcej školskej jedálne o navýšenie rozpočtu na rok 2016.**

Vedúca školskej jedálne žiada o navýšenie rozpočtu do školskej jedálne na rok 2016 na zakúpenie malých stolov a stoličiek, vydláždenie šatne zamestnancov v ŠJ a šatníkové skrine pre zamestnancov ŠJ.

Obecné zastupiteľstvo schvaľuje navýšenie rozpočtu.

Poslanci, ktorí schvaľujú navýšenie rozpočtu: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír,

**10. Žiadosť DHZ Sihelné o schválenie organizovania zábavy.**

Členovia DHZ v Sihelnom žiadajú OZ o schválenie organizovania zábavy v Kultúrnom dome v Sihelnom.

Obecné zastupiteľstvo neschvaľuje organizovanie zábavy, pretože všetkým žiadateľom boli žiadosti zamietnuté kvôli zničeniu Kultúrneho domu.

Poslanci, ktorí neschvaľujú žiadosť DHZ: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír,

**20. Interpelácia poslancov**

Mgr. Nováková Ľubomíra sa informovala o financiách na centrum voľného času. Na minulom zasadaní si vyžiadala pripraviť aké aktivity boli v roku 2014 financované z týchto peňazí. Požiadala, aby na budúce zasadanie bolo vyúčtované, čo bolo hradené v  roku 2015 a ak ešte ostali nejaké financie, šla by sa s deťmi kúpať na plaváreň do Dolného Kubína.

Mgr. Luscoň Ľubomír sa opýtal starostu, ako sa pokračuje s projektom rekonštrukcie Kultúrneho domu, pretože vo februári chce Poľovnícke združenie zorganizovať ples. Starosta uviedol, že žiadosť je zaslaná a daný projekt by mal byť vyhodnotený až koncom roka by sme mali vedieť výsledky. Projekt je na vonkajšie oteplenie, fasádu a výmenu okien. Vnútornú rekonštrukciu nám neschvália, tá by sa financovala z vlastných zdrojov.

**21. Diskusia**

Starostu informovali z Osvetového strediska, že Folklórne slávnosti pod Pilskom a Babou horou v našej obci sú naplánované na 17. júla 2016. Na 2. januára 2016 obecný úrad naplánoval Obecný ples. Dňa 20. decembra 2015 v nedeľu sa pripravujú vianočné trhy. Mgr. Nováková Ľubomíra, ako predseda kultúrnej komisie spolu s jej členmi budú pripravovať organizovanie vianočných trhov. Tam bude vyhodnotenie súťaže o najkrajší perník.

Starosta požiadal kultúrnu komisiu o vyhodnotenie súťaže o najkrajšiu kvetinovú záhradu.

Pripravuje sa kalendár so starými fotkami našich spoluobčanov, do ktorého by starosta rád uviedol dátumy rôznych podujatí a akcii, ktoré budú v obci na budúci rok 2016 ako napríklad deň matiek, dátum obecného plesu, či vývoz odpadu, skla, plastov a iné.

Pred pár dňami sa na obecnom úrade uskutočnilo verejné obstarávanie a otváranie obálok na projekt modernizácie osvetlenia. Starosta predložil poslancom štúdiu na modernizáciu osvetlenia. Kontrolórka obce uviedla, že niektoré svietidlá sa opravovali pred šiestimi rokmi a nové ulice sa robili v roku 2014. Poslanec Bc. Bielak Vladimír sa opýtal, že kde v obci máme tie staré 250W svetlá, ktoré sú nafotené v predloženej  štúdii osvetlenia. Veď obec Sihelné má úsporné svietidlá DZ dva typy 36W a 55W, preto po roku bude chcieť vidieť vyúčtovanie spotreby energie za verejné osvetlenie.

Starosta vysvetlil poslancom, že problém je v tom, že daný projekt musí byť zaplatený dopredu sumou 218 000 € a z toho 5% spoluúčasťou obce, preto je potrebné vziať preklenovací úver z banky. Keď ministerstvo preplatí projekt, úver sa splatí financiami z tohto projektu.

**21. Záver**

Starosta obce poďakoval všetkým poslancom za účasť a ukončil zasadanie.

Overovatelia:

Chudiaková Dáša .............................................

Mgr. Luscoň Ľubomír .............................................

Zapísala:

Bc. Stašová Jana ............................................

 Mgr. Ľubomír Piták

 starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 16. 11. 2015 o 1600 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

**1.**Stanovisko kontrolóra k druhej úprave programového rozpočtu Obce Sihelné na rok 2015.

**2.**Stanovisko kontrolóra k prvej úprave rozpočtu príspevkovej organizácie Obce Sihelné v roku 2015

**3.** Záznam kontrolóra Obce Sihelné o vykonaných kontrolách za obdobie III. štvrťroka 2015.

**D. Ukladá:**

**1.** Preveriť informácie o platičoch a platení energii v telocvični a zastupiteľstvo rozhodne na budúcom zasadaní o odpustení poplatku klubu aerobik.

**E. Schvaľuje:**

1. Doplnenie programu rokovania Obecného zastupiteľstva obce Sihelné.

2. Odkúpenie pozemkov pod miestnu komunikáciu IBV Lengy podľa geometrického plánu č. 172/2012, vyhotoveného Brandys s. r. o., ul. Cyrila a Metoda 329/6, 029 01 Námestovo.

Jedná sa o nasledovné parcely:

-KN-C č.1599/105 o výmere 16 m²

-KN-C č.1599/106 o výmere 315 m²

-KN-C č.1599/107 o výmere 7 m²

-KN-C č.1599/108 o výmere 28 m²

-KN-C č.1599/109 o výmere 181 m²

-KN-C č.1599/110 o výmere 188 m²

-KN-C č.1599/111 o výmere 47 m²

-KN-C č.1599/112 o výmere 14 m²

Nákupná cena pozemku 1€/m2.

**3.** Druhú úprava programového rozpočtu Obce Sihelné v roku 2015.

**4.** Prvú úprava rozpočtu príspevkovej organizácie Obce Sihelné v roku 2015.

**5.** Žiadosť Základnej organizácie Jednota dôchodcov Sihelné o schválenie finančného príspevku vo výške 500 € na rok 2016.

**6.** Žiadosť Ľudmu Miroslava, bytom Sihelné 485 o pridelenie jednoizbového bytu v bytovej jednotke 485 na pol roka podľa VZN o bytoch.

**7.** Žiadosť spojenej školy internátnej M. Urbana 160/45 Námestovo o finančný príspevok alebo vecné ceny do tomboly na 15- reprezentačný ples, vo výške 100 €.

**8.** Žiadosť Mariána Rusnáka, bytom Sihelné 507 o odvoz smetnej nádoby od miesta trvalého pobytu.

**9.** Žiadosť Rímskokatolíckej Cirkvi a biskupstva Spišské Podhradie o poskytnutie dotácie na rok 2016 pre činnosť Školského klubu deti vo výške 6 550 €.

**10.** Internú smernicu o zásadách podávania, preverovania a evidovania podnetov podávaných v zmysle zákona NR SR č.307/2014 Z. z. o niektorých opatreniach súvisiacich s oznamovaním protispoločenskej činnosti.

**11.** Vnútroorganizačnú smernicu č. 1/2015 o časovom rozlíšení nákladov a výnosov v účtovnej jednotke.

**12.** Vnútroorganizačnú smernicu č. 2/2015 o dlhodobom majetku v účtovnej jednotke.

**13.** Vnútroorganizačnú smernicu č. 3/2015 o opravných položkách v účtovnej jednotke.

**14.** Vnútroorganizačnú smernicu č. 4/2015 o rezervách v účtovnej jednotke.

**15.** Vnútroorganizačnú smernicu č. 5/2015 o transferoch v účtovnej jednotke.

**16.** Vnútroorganizačnú smernicu č. 6/2015 o transferoch v zriaďovateľskej pôsobnosti v účtovnej jednotke.

**17.**Vnútroorganizačnú smernicu č. 7/2015 o vedení účtovníctva v účtovnej jednotke.

**18.** Vnútroorganizačnú smernicu č. 8/2015 o zásobách a pokladnici v účtovnej jednotke.

**19.** Žiadosť Gabriela Jozefa, bytom Sihelné 410 schvaľuje prenájom jednoizbového bytu v bytovej jednotke 215 na dva roky podľa VZN o bytoch.

**21.** Žiadosť vedúcej školskej jedálne o navýšenie rozpočtu na rok 2016.

**22**. Predlženie rozkopávkového povolenia pre OHL do 15. decembra pod podmienkou, že budú odstránené závady.

**F. Neschvaľuje:**

**1.** Žiadosť Gubaša Pavla, bytom Sihelné 161 o pridelenie bytu v bytovej jednotke 215 z dôvodu nedostatku bytov.

**2.** Žiadosť DHZ Sihelné o schválenie organizovania zábavy.

 Mgr. Ľubomír Piták

 starosta obce